als_Latn bos_Latn tur_Latn
Situata politike ne Maqedoni shqetëson edhe NATO-n. Sekretari i përgjithshëm i saj Jens Stolenberg apeloi qe faktorët politik ne vend te angazhohen ne dialog dhe theksoi rëndësinë e zbatimit te ligjit, institucioneve demokratike dhe lirisë se medias. Shqetësimi iu adresua kryeministrit Gruevski me te cilin Stoltenberg u takua ne Bruksel. Por shefi i NATO-s iu shmang komenteve per çështjen e përgjimeve, qe vijojne te publikohen nga opozita, ndërsa i pyetur per akuzat e kryeministrit se pas përgjimeve qëndrojnë shërbime sekrete te huaja ai tha se per to duhet te kryhet nje hetim i pavarur. Shqetësuese situatën ne Maqedoni e cilësoi edhe ambasadorja franceze në Shkupi Lorens Oer, e cila shtoi se problemet politike nuk jane te vetmet per vendin. Ajo përsëriti thirrjet e selive te tjera diplomatike ne Maqedoni per rëndësinë e lirisë se medias. Edhe ne debatin ne Parlamentit Evropian zyrtare te BE theksuan se mosmarrëveshjet ndikojnë ne proceset integruese te vendit dhe bene thirrje per dialog konstruktiv mes paleve.
als_Latn